g
It nae dien dat questie ende discoert opverstaen ende
gheresen waen tusschen claese spierinck als momboir barwlen
colve sijns wijfs docht willems wijlen colve marien colve mgrieten
colve met arnde boenaerts huen man alijten eelve annen colve gesusten
voir hen selven en voir katline colve die wijff es henricx vanden zande
in deen zijde Ende mgrieten weduwe henricx wijlen colve niet mg
colve weduwe jans wijlen van roede vosts ende joesse colve huen
kinde inden name van hen selve ende inden name wouts colve huers
brueds in dand zijde ome der goeden wille beyde have en erve die
nae die doot willems wijlen colve en sijnswijffs ghebleve en verschene
sijn oft hen toete behoren plage Welke goede yerst de haefflijke goede
die de voirs wijlen henrick colve als gheleyt tot den goeden willems
wijle colve sijns brueds aenverdt hadde ende de voirs mgriete wedne
henricx hen alnoch mette selve beleyde onthout Ende welke erfflijke goede
de voirs mgriete weduwe jans wijlen van rode eensgelijcx voirhout mdt
eenre guedingen die de voirs wijlen henrick colve uute voirs beleyde
janne wijlen van rode in gual ghedaen heeft van allen den erfflijken goede
voirs Ende dat dat voirhouden wae ondueghdelicken en van gheene rechte
ghemerct dat de voirs mgriete de moeder ende mgriete de docht nemermeer
en zouden conne bewijsen enighe wettighe schulden die sij oft henrick wijlen
colve voir willem wijle colve betaelt hadde oft enighe laste dair vore sij oft de
selve wijle henrick stonden oft verbonden waen dair op de voirs mgriete en
mgriete de docht de contrarie sustineerde Seggen dat de voirs wijle henr
in voirtijde als borge wijlems sijns brueds ind stad assisen te grote
laste ghestaen heeft ende gte schade dair af ghehadt en sumen van gelde
voir willeme betaelt en in meer ande saken voir willeme te laste ghestaen
heeft ende oic meer schulde voir hem betaelt hen gedragen tot meerden
somen dan de weerde vanden goeden hen ghestrecken mach dair af men noch
hey
zeke ghescrifte van henricx handt bevinden zoude Ende nae dien dat beyde
de voirs ptijen samentlick inden raide vand stad verbonde en ghesubmitteert
hebben ende dair nae bij zeke ghedeputeerde uuten raide vander stad dair toe
ghegeve en oic bij myddel van huen vriende in beyde zijde ondersueck ende
infornacie es ghenome van tghene des ind wairheit sijn mach van tghene
des elck ptije voir huer ghealligeert heeft waer te zijne Soe es ten uutsten
bijden raide vander stad als van alle den goede voirs gheappointeert tghene des
ute